Ora de vară a fost mereu un subiect intens discutat la nivelul Comisiei Europene. La un moment dat, s-a speculat faptul că se va renunța la acest obicei. Timpul a trecut, iar în fiecare an, la finalul lunii martie, milioane de românii sunt nevoiți să se adapteze noii ore. Însă, ce se va întâmpla anul acesta cu ora de vară.
Cu toții știm că în România încă sunt valabile ora de iarnă și ora de vară. Doar câteva zile ne mai despart de momentul în care întreaga țara va trece la ora de vară. Mai exact, la finalul lunii martie, în ultimul weekend, ora 3:00 va deveni ora 4:00.
Această schimbare a fost mereu un subiect controversat și discutat intens. În urmă cu ceva timp, Comisia Europeană a cerut tuturor statelor membre ale Uniunii Europene să renunțe la acest obicei. România, însă, nu a luat o decizie.
În continuare, milioanele de români sunt nevoiți ca, la finalul lunii martie să facă trecerea la ora de vară. Această practică este benefică celor care vor să se bucure cât mai mult de lumina naturală. În plus, trecerea la ora de vară reprezintă și alinierea cu standardele europene.
În ultimul weekend din luna martie, românii vor trebui să dea ceasul înainte. Adică, ora 3:00 va deveni ora 4:00, iar această schimbare se menține până în ultima duminică a lunii octombrie.
Anul acesta, ultima duminică a lunii martie va deveni cea mai scurtă zi din an și va avea 23 de ore. Deși această practică a schimbării orei este una foarte controversată, adoptarea ei nu este de ieri, de azi, ci datează de foarte mult timp.
Trecerea la ora de vară a fost mereu privită ca o practică benefică celor care lucrau în agricultură. Astfel, datorită faptului că se bucurau mai mult de lumina naturală, oamenii aveau mai mult timp la dispoziție pentru a-și face unele treburi.
În România, practica orei de vară a fost introdusă, pentru prima dată, în 1932. De atunci și până în prezent, românii se bucură de ora de vară de la finalul lunii martie și până la finalul lunii octombrie.
Însă, ceea ce nu știe multă lume este faptul că, în România, a existat o perioadă în care nu s-a adoptat ora de vară. Mai exact, între 1941 și 1979, la noi în țară nu s-a mai folosit această oră.
Pentru că România nu a luat o decizie cu privire la ora de vară, în 2024, românii sunt nevoiți să se adapteze modificării, începând cu ultima duminică din luna martie. Specialiștii sunt de părere că această schimbare poate afecta organismul, mai ales că adaptarea la ora de vară nu este deloc simplă.